Ministru kabineta noteikumu „Grozījumi Ministru kabineta 2010.gada 21.jūnija noteikumos Nr.541 „Noteikumi par valsts un pašvaldību institūciju

amatpersonu un darbinieku atlīdzības uzskaites sistēmu””

projekta sākotnējās ietekmes novērtējuma ziņojums (anotācija)

|  |  |  |
| --- | --- | --- |
| 1. **Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts“Grozījumi Ministru kabineta 2010.gada 21.jūnija noteikumos Nr.541 “Noteikumi par valsts un pašvaldību institūciju amatpersonu un darbinieku atlīdzības uzskaites sistēmu”” (turpmāk – noteikumu projekts) ir izstrādāts, lai saskaņotu Ministru kabineta 2010.gada 21.jūnija noteikumos Nr.541 „Noteikumi par valsts un pašvaldību institūciju amatpersonu un darbinieku atlīdzības uzskaites sistēmu”iekļautos klasifikatorus ar saistošajos normatīvajos aktos veiktajām izmaiņām: “Grozījumi Valsts un pašvaldību institūciju amatpersonu un darbinieku atlīdzības likumā”, kas Saeimā pieņemti 06.11.2013., 19.12.2013. un 30.10.2014.; Ministru kabineta 2014.gada 17.jūnija noteikumi Nr.332 “Grozījumi Ministru kabineta 2009.gada 28.jūlija noteikumos Nr.836 “Pedagogu darba samaksas noteikumi””; Ministru kabineta 2014.gada 10.novembra noteikumi Nr.696 “Grozījumi Ministru kabineta 2005.gada 27.decembra noteikumos Nr.1031 “Noteikumi par budžetu izdevumu klasifikāciju atbilstoši ekonomiskajām kategorijām””. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Līdz ar izmaiņām, kas veiktas saistošajos normatīvajos aktos, nepieciešams veikt atbilstīgus grozījumus Ministru kabineta 2010.gada 21.jūnija noteikumos Nr.541 „Noteikumi par valsts un pašvaldību institūciju amatpersonu un darbinieku atlīdzības uzskaites sistēmu”(turpmāk – noteikumi), kas nodrošinātu vienotu klasifikācijas lietošanu normatīvajos aktos. Noteikumos ir iekļauti klasifikatori, kas satur informāciju no citiem saistošajiem normatīvajiem aktiem, kuros 2013.gadā un 2014.gadā grozītas normas, tai skaitā tādas, kas stāsies spēkā 2015.gada 1.janvārī. Lai nodrošinātu viennozīmīgu un salīdzināmu informācijas ievadi “Valsts un pašvaldību institūciju amatpersonu un darbinieku atlīdzības uzskaites sistēmā”, nepieciešams veikt atbilstīgas izmaiņas noteikumos.  Noteikumu projekts paredz:   1. precizēt noteikumu 5.pielikuma 20.punktu, nemainot papildu samaksas veida identifikācijas kodu (turpmāk – kods) – 114512, vispārināt piemaksas veidu, izsakot to šādi: “Piemaksa pedagogam par kvalitātes pakāpi”. Grozījums nepieciešams, lai nodrošinātu iespēju uzskaitīt pedagogiem, kuri ieguvuši kvalitātes pakāpi, noteikto piemaksu atbilstoši Ministru kabineta 2014.gada 17.jūnija noteikumu Nr.332 “Grozījumi Ministru kabineta 2009.gada 28.jūlija noteikumos Nr.836 “Pedagogu darba samaksas noteikumi” 1.4.apakšpunktam, kas nosaka, ka visiem pedagogiem, kuriem piešķirta 3., 4. un 5. kvalitātes pakāpe (arī tiem, kuri pakāpi ieguvuši pēc Eiropas Sociālā fonda “Pedagogu konkurētspējas veicināšana izglītības sistēmas optimizācijas apstākļos” projekta noslēgšanās, tiek noteikta piemaksa; 2. papildināt noteikumu 5.pielikumu ar 20.1 un 20.2 punktu:   20.1 “114513 Piemaksa valsts kontrolierim par Valsts kontroles padomes priekšsēdētāja pienākumu pildīšanu”;  20.2  “114514 Piemaksa Valsts kontroles padomes loceklim par Valsts kontroles revīzijas departamenta direktora pienākumu pildīšanu”. Grozījumi nepieciešami, lai nodrošinātu iespēju uzskaitīt speciālās piemaksas valsts kontrolierim un Valsts kontroles padomes loceklim, atbilstoši Likuma “Grozījumi Valsts un pašvaldību institūciju amatpersonu un darbinieku atlīdzības likumā” (Saeimā pieņemts 30.10.2014.) 2.pantam, kas nosaka, ka valsts kontrolieris saņem piemaksu 50 procentu apmērā no viņam noteiktās mēnešalgas par Valsts kontroles padomes priekšsēdētāja pienākumu pildīšanu un Valsts kontroles padomes loceklis saņem piemaksu 50 procentu apmērā no viņam noteiktās mēnešalgas par Valsts kontroles departamenta direktora pienākumu pildīšanu;   1. precizēt noteikumu 5.pielikuma 43.punktu “Izdienas pabalsts karavīram”, (nemainot kodu -122106) vispārināt to un svītrot vārdu “karavīram”, tādejādi nodrošinot iespēju operatīvi uzskaitīt izmaksātos izdienas pabalstus, kas noteikti citos normatīvajos aktos. Grozījums nepieciešams, lai ar 2019.gada 1.janvāri nodrošinātu iespēju uzskaitīt izdienas pabalstus arī Iekšlietu ministrijas iestāžu un Ieslodzījuma vietu pārvaldes amatpersonām ar speciālo dienesta pakāpi, atbilstoši Likuma “Grozījumi Valsts un pašvaldību institūciju amatpersonu un darbinieku atlīdzības likumā” (Saeimā pieņemts 06.11.2013.) 6.pantam, kas nosaka, ka Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi pēc katriem pieciem nepārtrauktas izdienas gadiem Iekšlietu ministrijas sistēmā vai Ieslodzījuma vietu pārvaldē saņems vienreizēju pabalstu triju mēnešalgu apmērā atbilstoši pēdējam amatam; 2. svītrot noteikumu 5.pielikuma 48. un 64.punktu, atbilstoši Ministru kabineta 2014.gada 10.novembra noteikumu Nr.696 “Grozījumi Ministru kabineta 2005.gada 27.decembra noteikumos Nr.1031 “Noteikumi par budžetu izdevumu klasifikāciju atbilstoši ekonomiskajām kategorijām”” 1.55.apakšpunktam, kas nosaka, ka pabalsts, kas tiek piešķirts sakarā ar amatpersonas (darbinieka) nāvi, kā arī pabalsts, kas tiek piešķirts sakarā ar amatpersonas (darbinieka) nāvi, pildot amata (dienesta, darba) pienākumus, tiek ietverts izdevumu klasifikācijas kodā 6239 “Pārējie valsts pabalsti un kompensācijas”. Līdz ar to no noteikumu 5.pielikuma tiek svītroti šādi pabalstu veidi: “122111 Pabalsts amatpersonas (darbinieka) nāves gadījumā” un “12803 Pabalsts amatpersonas (darbinieka) nāves gadījumā, ja viņa gājusi bojā pildot amata (dienesta, darba) pienākumus”. Grozījums pamatojams ar to, ka noteikumu 5.pielikumā iekļauto piemaksu, prēmiju, pabalstu un cita veida atlīdzības identifikācijas koda pirmās četras zīmes ir saskaņotas ar Ministru kabineta 2005.gada 27.decembra noteikumos Nr.1031 „Noteikumi par budžeta izdevumu klasifikāciju atbilstoši ekonomiskajām kategorijām” noteikto izdevumu klasifikāciju atbilstoši ekonomiskajām kategorijām noteiktajai 1000 kodu grupai “Atlīdzība”, līdz ar to izdevumi, kas tiek kodēti 6000 kodu grupā “Sociālie pabalsti” turpmāk nav saistoši noteikumu izpildē; 3. papildināt noteikumu 5.pielikuma 63.punktu aiz vārda “pienākumus” ar vārdiem “un amatpersonai ar speciālo dienesta pakāpi, ja tā cietusi nelaimes gadījumā, bet nav pildījusi amata (dienesta) pienākumus”. Grozījums nepieciešams, lai nodrošinātu iespēju uzskaitīt Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm izmaksātos pabalstus ievainojuma, sakropļojuma vai citāda bojājuma gadījumā, kas gūti laikā, kad amatpersona nav pildījusi ar dzīvības vai veselības apdraudējumu (risku) saistītus dienesta (amata) pienākumus, atbilstoši Likuma “Grozījumi Valsts un pašvaldību institūciju amatpersonu un darbinieku atlīdzības likumā” (Saeimā pieņemts 19.12.2013.) 1.pantam, kas nosaka, ka Iekšlietu ministrijas sistēmas iestāžu un Ieslodzījuma vietu pārvades amatpersona ar speciālo dienesta pakāpi saņem vienreizēju pabalstu, ja tā cietusi nelaimes gadījumā, bet nav pildījusi ar dzīvības vai veselības apdraudējumu (risku) saistītus dienesta (amata) pienākumus, guvusi ievainojumu vai sakropļojumu vai tās veselībai nodarīts citāds kaitējums (izņemot arodslimību); 4. lai visā noteikumu tekstā harmonizētu normas, kas nosaka iestādi, kur institūcijas iesniedz informāciju, tehniski tiek precizēts noteikumu 31.punkts - svītrojot vārdus “un Valsts kasē”, līdz ar to nosakot, ka visu noteikumos minēto informāciju institūcijas iesniedz Finanšu ministrijā; 5. lai nodrošinātu precīzu darba tiesisko, civildienesta vai dienesta attiecību uzskaiti, noteikumu 2.1 pielikums “Notikuma pamatojums” tiek papildināts ar 2.2.8.apakšpunktu “Iecelšana ierēdņa amatā VCL 3.p. (4)”, tehnisks grozījums. |
| 3. | Projekta izstrādē iesaistītās institūcijas | Noteikumu projekts attiecas tikai uz valsts un pašvaldību institūciju amatpersonām un darbiniekiem, tādēļ sabiedrības līdzdalība noteikumu projekta izstrādē nebija nepieciešama. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts un pašvaldību institūciju amatpersonas un darbinieki. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, valsts un pašvaldību institūcijas. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

*Anotācijas III – VI sadaļa – projekts šīs jomas neskar.*

Finanšu ministrs J.Reirs

11.12.2014. 11:00

1093

G.Goldmane,

Finanšu ministrijas

Sabiedriskajā sektorā nodarbināto

atlīdzības politikas nodaļas konsultante

67083979, Ginta.Goldmane@fm.gov.lv